ಕೇಂದ್ರ ಸರ್ಕಾರಿ ನೌಕರರಿಗೆ ಭರ್ಜರಿ ಸಿಹಿಸುದ್ದಿ : ಸ್ಥಗಿತವಾಗಿದ್ದ ತುಟ್ಟಿಭತ್ಯೆ ಡಿಎ ಹೊಸವರ್ಷದಿಂದ ನೀಡಲು ಚಿಂತನೆ ನವದೆಹಲಿ : ಆರ್ಥಿಕ ಅಸ್ಥಿರತೆಯಿಂದಾಗಿ ಏಪ್ರಿಲ್ ನಲ್ಲಿ ಸ್ಥಗಿತವಾಗಿದ್ದ ತುಟ್ಟಿಭತ್ಯೆ ಡಿಎ ಹೆಚ್ಚಳವನ್ನು, ಕೇಂದ್ರ ಸರ್ಕಾರ ಹೊಸ ವರ್ಷದಿಂದ ಮತ್ತೆ ನೀಡಲು ಚಿಂತನೆ ನಡೆಸಿದೆ. ಈ ಮೂಲಕ ಕೇಂದ್ರ ಸರ್ಕಾರಿ ನೌಕರರಿಗೆ ಹೊಸ ವರ್ಷಕ್ಕೆ ಭರ್ಜರಿ ಸಿಹಿಸುದ್ದಿ ನೀಡಲಿದೆ. ಕೇಂದ್ರ ಸರ್ಕಾರ ತನ್ನ ನೌಕರರಿಗೆ ಈ ವರ್ಷದ ಮಾರ್ಚ್ ನಲ್ಲಿ ಶೇ.4ರಷ್ಟು ಡಿಎ ಏರಿಕೆಗೆ ಅನುಮೋದನೆ ನೀಡಿದ್ದರೂ, ಪ್ರಸಕ್ತ ಬಿಕ್ಕಟ್ಟಿನಿಂದಾಗಿ 2021ರ ಜುಲೈ 1ರವರೆಗೆ ತಡೆಹಿಡಿಯಲಾಗಿತ್ತು. ಈ ಏರಿಕೆಯನ್ನು ತಾತ್ಕಾಲಿಕವಾಗಿ ಸ್ಥಗಿತಗೊಳಿಸಿದ ಆದೇಶದ ಹಿನ್ನೆಲೆಯಲ್ಲಿ ಕೇಂದ್ರ ಸರ್ಕಾರಿ ನೌಕರರು ತಮ್ಮ ವೇತನ ಅಥವಾ ಪಿಂಚಣಿಯ ಭಾಗವಾಗಿ ಪ್ರಸ್ತುತ ಶೇ.17ರ ದರದಲ್ಲಿ ಡಿಎ ಪಡೆಯುತ್ತಿದ್ದಾರೆ. ಆದರೆ, 7ನೇ ವೇತನ ಆಯೋಗದ ಪ್ರಕಾರ, 2021ರ ಜುಲೈನಿಂದ ನೌಕರರಿಗೆ ಶೇ.21ರಷ್ಟು ಡಿಎ ಸಿಗುವ ಸಾಧ್ಯತೆಯಿದೆ. ಜುಲೈ 1, 2021ರ ನಂತರ ಸರ್ಕಾರ ಡಿಎ ಯನ್ನು ಹೆಚ್ಚಿಸಲಿದೆ ಎಂದು ನೌಕರರು ಆಶಾವಾದ ವ್ಯಕ್ತಪಡಿಸಿದ್ದಾರೆ. ನೌಕರರಿಗೆ ವೇತನ ಹೆಚ್ಚಳದ ನಂತರ ವೇತನ ಹೆಚ್ಚಳವಾದರೆ, ನಿವೃತ್ತರಿಗೆ ಪಿಂಚಣಿಯಲ್ಲಿ ಹೆಚ್ಚಳವಾಗಲಿದೆ. ಕೇಂದ್ರ ಸರ್ಕಾರ ಸಾಮಾನ್ಯವಾಗಿ ಬೆಲೆ ಏರಿಕೆ ಮತ್ತು ಹಣದುಬ್ಬರದ ನಷ್ಟಸರಿದೂಗಿಸಲು ಉದ್ಯೋಗಿಗಳಿಗೆ ವರ್ಷಕ್ಕೆ ಎರಡು ಬಾರಿ ಡಿಎಯನ್ನು ಏರಿಸುತ್ತದೆ. ಡಿಎ ಯನ್ನು ಶೇ.4ರಷ್ಟು ಹೆಚ್ಚಿಸುವ ಕೊನೆಯ ಪ್ರಸ್ತಾವವನ್ನು ಜನವರಿಯಲ್ಲಿ ಮಂಡಿಸಲಾಯಿತು. ನಂತರ ಮಾರ್ಚ್ ನಲ್ಲಿ ಕೇಂದ್ರ ಸಚಿವ ಸಂಪುಟವು ಅನುಮೋದನೆ ನೀಡಿತು. ಡಿಎ ಏರಿಕೆಯಿಂದಾಗಿ ಸುಮಾರು 50 ಲಕ್ಷ ನೌಕರರು, 60 ಲಕ್ಷ ಪಿಂಚಣಿದಾರರು ಪ್ರಯೋಜನ ಪಡೆಯಲಿದ್ದಾರೆ. ಆದ್ರೇ ಕೊರೋನಾ ಸಾಂಕ್ರಾಮಿಕ ರೋಗ ತಂದಿಟ್ಟಂತ ಆರ್ಥಿಕ ಸಮಸ್ಯೆಯಿಂದಾಗಿ ಏರಿಕೆಯಾದಂತ ಡಿಎ ನೀಡಲಾಗಿರಲಿಲ್ಲ. ಜುಲೈ 2021ರಿಂದ ನೌಕರರು ಮತ್ತು ಪಿಂಚಣಿದಾರರಿಗೆ ಏರಿಕೆಯಾದ ಡಿಎ ಯನ್ನು ಸರ್ಕಾರವು ನೀಡಲಿದೆಯೇ ಎಂದು ಸ್ಪಷ್ಟವಾಗಿ ಹೇಳದಿದ್ದರೂ, ಈ ಹಿಂದಿನ ಆದೇಶವು ನೌಕರರಿಗೆ ಮುಂದಿನ ವರ್ಷದಿಂದ ಶೇ.21ರಷ್ಟು ಡಿಎಯನ್ನು ಪಡೆಯುವ ಸಾಧ್ಯತೆ ಇದೆ.